Okresná prokuratúra Galanta 
Obrancov mieru 2, 924 29 Galanta 1 	

Sp. zn. : 3 Pv 378/14/2202	Galanta, 11.8.2014
EEČ : 2-17-231-2014

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Galanta
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 15.03.2014 v čase o 10.30 h v katastri obce XXXXX pri jazere Rašeliniská z lesného porastu č.: XXXXX, patriaceho do lesného pôdneho fondu naložil v množstve 0,54 m3 dreva rôznej hrúbky a dĺžky na prinesenú ručnú káru, čím spôsobil pre poškodenú spoločnosť Lesy SR, š.p. Banská Bystrica, Odštepný závod Topoľčianky – Lesná správa XXXXX škodu vo výške 12,31 €,

lebo je trestné stíhanie neprípustné podľa § 9 odsek 1 písmeno d

Odôvodnenie:
Uznesením povereného príslušníka Obvodné oddelenie PZ XXXXX riaditeľstva PZ Galanta zo dňa 06.05.2014 ČVS: ORP-XXXXX vznesené obvinenie XXXXX za prečin krádeže podľa § 212 ods.2 písm. d/ Trestného zákona, ktorého sa dopustil na tom skutkovom základe ako je uvedené vo výrokovej časti tohto uznesenia. 
Vznesenia obvinenia malo svoje opodstatnenie, na základe zadovážených dôkazov, z ktorých vyplynulo, že skutok sa stal, tento je trestným činom a spáchala ho konkrétna osoba - XXXXX.
	         
Dňa 25.07.2014 bol povereným príslušníkom  podľa § 209 ods.1 Tr. poriadku predložený vyšetrovací spis s návrhom na zastavenie trestného stíhania podľa § 215 ods.1 písm. d/ Tr. poriadku s poukazom na § 9 ods.1 písm. d/ Tr. poriadku z dôvodu, že vykonaným šetrením bolo zistené, že obvinený XXXXX zomrel dňa 22.06.2014 v meste Galanta, o čom svedčí aj oznámenie o úmrtí Matričného úradu Galanta.  

Podľa § 9 ods. 1 písm. d) Trestného poriadku trestné stíhanie nemožno začať a ak už bolo začaté nemožno v ňom pokračovať a musí byť zastavené proti tomu, kto zomrel. 

	Vzhľadom na vyššieuvedené skutočnosti, keďže obvinený z tohto skutku XXXXX zomrel, bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Marek Holbík
prokurátor